anemi
        
         (veterinærmedisin)
Store norske leksikon,Biologi,Veterinærmedisin,Sykdomsformer,Forgiftninger og mangelsykdommer
Anemi, eller blodmangel, betyr at for få røde blodceller sirkulerer rundt i kroppen. Definisjon og de vanligste symptomer på anemi hos husdyr er som for mennesket (se anemi).
Anemi hos husdyr er som regel en følgetilstand av en annen sykdom og har ofte kronisk forløp. Anemien kan skyldes feilernæring eller ernæringsforstyrrelser og sees særlig hos ungdyr, for eksempel smågris, pelsdyr- og hundevalper. Årsaken kan være mangel på jern, B-vitaminer med mer. Anemi kan skyldes parasitter, for eksempel bendelorm, lungeorm og leverikter hos sau og storfe. Videre kan anemi være tegn på angrep av blodparasitter, for eksempel ved hemoglobinuri (blodpiss) hos storfe, eller en følge av infeksjonssykdommer som for eksempel den virusbetingede smittsomme anemi hos hest. Les mer i Store norske leksikon anemi i Store medisinske leksikon